Η Στεφανία ήταν πολύ φιλική και ευγενική. Μας υποδέχτηκε την ώρα που φτάσαμε, παρότι ήταν βράδυ, μας διευκόλυνε στο να μας κρατήσει θέση πάρκινγκ για να μην ψάχνουμε και ήταν πρόθυμη να μας αφήσει να φύγουμε αργότερα στο check out εφόσον δεν θα είχε άλλη κράτηση. Επίσης, στην επικοινωνία της ήταν σούπερ.
Το διαμέρισμα βρίσκεται στη γραφική και ήσυχη συνοικία της Άνω Πόλης, όχι πολύ μακριά από το κέντρο.
Στα πολύ θετικά θα έβαζα την ησυχία και την αίσθηση της γειτονιάς που κυριαρχεί. Επίσης, το ότι παρότι το διαμέρισμα είναι ισόγειο πολυκατοικίας, διαθέτει αυτονομία (ανεξάρτητη είσοδο και δική του βεραντούλα).
Στα αρνητικά θα έβαζα το πρόβλημα πάρκινγκ (αν και αυτό ισχύει για το μεγαλύτερο μέρος της Θεσσαλονίκης) καθότι η Άνω Πόλη αποτελείται από στενά πλακόστρωτα δρομάκια που φυσικά δεν ήταν προορισμένα να φιλοξενούν τόοοοοσα αμάξια.
Επίσης, θεωρώ πως ενώ το διαμέρισμα λόγω του ότι δεν έχει άλλα παράθυρα πέρα από τα δύο μικρά της εισόδου, κρατά τη δροσιά και την ησυχία του, ωστόσο υπάρχει διάχυτη και μια αίσθηση υγρασίας, η οποία απαιτεί καλύτερο αερισμό του χώρου (ίσως ένας αφυγραντήρας;)
Συνολικά, θεωρώ πάντως ότι η τιμή του είναι αρκετά καλή για αυτά που προσφέρει και φυσικά Σαλονικάρα rules!